### *Výbor Národnej rady Slovenskej republiky*

***pre vzdelávanie, vedu, mládež a šport***

23. schôdza výboru

Číslo: PREDS – 108/2021

**Výpis zo zápisnice**

z **23.** schôdze Výboru Národnej rady Slovenskej republiky pre vzdelávanie, vedu, mládež a šport **konanej 6. mája 2021.**

**Výbor Národnej rady Slovenskej republiky pre vzdelávanie, vedu, mládež a šport**

**prerokoval** návrh skupiny poslancov Národnej rady Slovenskej republiky na  vyslovenie nedôvery členovi vlády Slovenskej republiky Márii KOLÍKOVEJ, poverenej riadením Ministerstva spravodlivosti Slovenskej republiky **(tlač 528).**

Za skupinu poslancov Národnej rady Slovenskej republiky návrh odôvodnil poslanec D. Galis. Návrh uznesenia predložil spravodajca A. Hambálek.

Po rozprave výbor na návrh spravodajcu hlasoval o návrhu uznesenia uvedeného v prílohe.

Z celkového počtu 12 poslancov Výboru Národnej rady Slovenskej republiky pre vzdelávanie, vedu, mládež a šport bolo prítomných 8 poslancov. Za návrh predneseného uznesenia hlasovali 3 poslanci, proti návrhu hlasovali 2 poslanci, zdržali sa 3 poslanci.

Výbor Národnej rady Slovenskej republiky pre vzdelávanie, vedu, mládež a šport **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny všetkých poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 88 ods. 2 Ústavy Slovenskej republiky.

Karol **Kučera** Richard **Vašečka**

overovateľ výboru predseda výboru

### *Výbor Národnej rady Slovenskej republiky*

***pre vzdelávanie, vedu, mládež a šport***

23. schôdza výboru Číslo: PREDS – 108/2021

**Návrh**

**U z n e s e n i e**

**Výboru Národnej rady Slovenskej republiky**

**pre vzdelávanie, vedu, mládež a šport**

**zo 6. mája 2021**

Výbor Národnej rady Slovenskej republiky pre vzdelávanie, vedu, mládež a šport **prerokoval** návrh skupiny poslancov Národnej rady Slovenskej republiky na  vyslovenie nedôvery členovi vlády Slovenskej republiky Márii KOLÍKOVEJ, poverenej riadením Ministerstva spravodlivosti Slovenskej republiky **(tlač 528)** a

**A. súhlasí**

s návrhom skupiny poslancov Národnej rady Slovenskej republiky na  vyslovenie nedôvery členovi vlády Slovenskej republiky Márii KOLÍKOVEJ, poverenej riadením Ministerstva spravodlivosti Slovenskej republiky **(tlač 528);**

**B. odporúča Národnej rade Slovenskej republiky**

**vysloviť nedôveru** členovi vlády Slovenskej republiky Márii KOLÍKOVEJ, poverenej riadením Ministerstva spravodlivosti Slovenskej republiky **(tlač 528);**

**C. ukladá predsedovi výboru**

podať určenému gestorskému výboru (Ústavnoprávny výbor NR SR) informáciu o výsledku prerokovania návrhu vo výbore.

Karol **Kučera** Richard **Vašečka**

overovateľ výboru predseda výboru